钦定古今图书集成/明伦汇编/闺媛典/第206卷 > 曹显妻吕氏〈屠氏附〉
## 钦定古今图书集成/明伦汇编/闺媛典/第206卷 > 曹显妻吕氏〈屠氏附〉

按《上虞县志》：“吕氏，曹显妻。年二十馀，显亡，抚遗腹子
琪。长娶屠氏，未几琪夭，遗孤二，长信四岁，次佐方周。
门祚单寒，姑妇形影相吊。矢志同守，终始一节。姑年
九十终，妇亦八十有八。其后信子轩、辐，相继登进士，
轩为御史，辐为参议，宦业并著于时。”